ΚΑΝΟΝΙΣΜΟΣ (ΕΚΑΧ, ΕΟΚ, ΕΥΡΑΤΟΜ) αριθ. 2330/91 ΤΟΥ ΣΥΜΒΟΥΛΙΟΥ της 30ής Ιουλίου 1991 για τον καθορισμό των διορθωτικών συντελεστών που εφαρμόζονται στις αποδοχές των υπαλλήλων που είναι τοποθετημένοι σε τρίτες χώρες ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκαν τελευταία από τον κανονισμό (Ευρατόμ, ΕΚΑΧ, ΕΟΚ) αριθ. 3736/90 (2), και ιδίως το άρθρο 13 πρώτο εδάφιο του παραρτήματος Χ του εν λόγω κανονισμού υπηρεσιακής κατάστασης, την πρόταση της Επιτροπής, Εκτιμώντας: ότι θα πρέπει να ληφθεί υπόψη η εξέλιξη του κόστους ζωής στις τρίτες χώρες και να καθοριστούν συνεπώς, με ισχύ από την 1η Ιανουαρίου 1991, οι διορθωτικοί συντελεστές που εφαρμόζονται στις αποδοχές οι οποίες καταβάλλονται, στο νόμισμα της χώρας υπηρεσίας, στους υπαλλήλους οι οποίοι είναι τοποθετημένοι σε τρίτες χώρες, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Από την 1η Ιανουαρίου 1991, οι διορθωτικοί συντελεστές, που εφαρμόζονται στις αποδοχές που καταβάλλονται στο νόμισμα της χώρας υπηρεσίας, καθορίζονται σύμφωνα με το παράρτημα. Οι συναλλαγματικές ισοτιμίες για την πληρωμή των αποδοχών αυτών είναι οι ισοτιμίες που χρησιμοποιούνται για την εκτέλεση του γενικού προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας που αναφέρεται στο πρώτο εδάφιο. Άρθρο 2 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Ιουλίου 1991.

[Source: multi_eurlex | Tokens: 1756]